Zapisnik s I. sjednice **Odbora za planove, programe i evaluaciju**

**poslijediplomskih studija** Medicinskog fakulteta

**održane 18. travnja 2019.**

**Prisutni:** prof. dr. sc. Drago Batinić, prof. dr. sc. Mario Vukšić, izv. prof. dr. sc. Fran Borovečki, izv. prof. dr. sc. Ana Budimir, prof. dr. sc. Nikola Đaković, doc. dr. sc. Marija Santini, doc. dr. sc. Goran Sedmak, izv. prof. dr. sc. Marina Šprem Goldštajn, Roko Žaja, dr. med.

**Mišljenja dostavili**: prof. dr. sc. Boris Brkljačić, doc. dr. sc. Krešimir Bulić, izv. prof. dr. sc. Tomislav Đapić, prof. dr. sc. Jadranka Morović Vergles, izv. prof. dr. sc. Danijela Štimac, izv. prof. dr. sc. Duška Tješić Drinković, izv. prof. dr. sc. Ante Tvrdeić

**Odsutni**: prof. dr. sc. Mirjana Kujundžić Tiljak, doc. dr. sc. Miroslav Mayer

Sjednicu Odbora vodio je prof. dr. sc. Drago Batinić, predsjednik Odbora. Sjednica je započela u 14:00 sati, a završila u 14:55 sati.

Prihvaćen je sljedeći dnevni red:

1. Specijalistički studiji:
   * **ENDOKRINOLOGIJA I DIJABETOLOGIJA** - razmatranje prijedloga izmjena studijskog programa specijalističkog studija u sklopu programa specijalizacije; voditelj prof. dr. sc. Darko Kaštelan, zamjenik voditelja prof. dr. sc. Lea Smirčić - Duvnjak;
2. Doktorski studiji:

* **BIOMEDICINA I ZDRAVSTVO** – razmatranje prijedloga novog studijskog programa doktorskog studija; voditelj: izv. prof. dr. sc. Fran Borovečki;
* **NEUROZNANOST** - razmatranje prijedloga novog studijskog programa doktorskog studija; voditelj: prof. dr. sc. Mario Vukšić;

1. Razno

\* \* \* \* \*

**Ad. 1.** **ENDOKRINOLOGIJA I DIJABETOLOGIJA**

Nakon razmatranja prijedloga izmjena studijskog programa, Odbor predlaže Fakultetskom vijeću da se studijski program prihvati.

**Ad 2.1. Doktorski studij: BIOMEDICINA I ZDRAVSTVO**

Nakon razmatranja prijedloga novog studijskog programa, članovi Odbora ima li su sljedeće primjedbe:

* korekcija teksta u dijelu „A.3.5. Mogućnosti studija za uspostavljanje suradnje s drugim visokim učilištima, znanstvenim institutima, te privatnim i javnim poslovnim sektorom“ – jasnije istaknuti da vanjski suradnici koji su zaposlenici drugih fakulteta na Sveučilištu sudjeluju u manjem dijelu nastave te da su klinički centri i bolnice u kojima su zaposleni ostali vanjski suradnici nastavne baze MF;
* korekcija teksta u dijelu „A.4.1.4. Statistički pokazatelji trajanja studija“ - naglasiti da je velika većina doktoranada zaposlena u klinikama što objašnjava duže trajanje studija;
* korekcija teksta u dijelu „A.4.1.5. Statistički pokazatelji godišnjeg broja novih doktora u odnosu na broj doktoranada“ – skratiti tekst te istaknuti da je u 2017./2018. više doktoranada obranilo doktorski rad, nego ih je upisano te iste akademske godine;

Odbor predlaže Fakultetskom vijeću da se studijski program prihvati ukoliko se prije sjednice Fakultetskog vijeća usvoje i dostave tražene dopune. Odbor ovlašćuje prof. dr. sc. Dragu Batinića, predsjednika Odbora, da potvrdi učinjene izmjene.

**Ad 2.2. Doktorski studij: NEUROZNANOST**

Nakon razmatranja prijedloga novog studijskog programa, Odbor predlaže Fakultetskom vijeću da se studijski program prihvati.

**Ad. 3. Razno**

Odbor za planove, programe i evaluaciju poslijediplomskih studija nije imao drugih predmeta za raspravu.

**Zapisnik vodila: Predsjednik Odbora za planove, programe**

**i evaluaciju poslijediplomskih studija:**

Ingeborg Remich Prof. dr. sc. Drago Batinić